text: যশোরে রামকৃষ্ণদেবের ১৮৭তম জন্মতিথি ও বার্ষিক উৎসব অনুষ্ঠিত | Dainik Noapara
  Home যশোর যশোরে রামকৃষ্ণদেবের ১৮৭তম জন্মতিথি ও বার্ষিক উৎসব অনুষ্ঠিত
  যশোরে রামকৃষ্ণদেবের ১৮৭তম জন্মতিথি ও বার্ষিক উৎসব অনুষ্ঠিত
  যশোরে রামকৃষ্ণদেবের ১৮৭তম জন্মতিথি ও বার্ষিক উৎসবে সংসদ সদস্য কাজী নাবিল আহমেদে বলেছেন, 'রামকৃষ্ণদেব ছিলেন ক্ষণজন্মা পুরুষ। সবার সহযোগিতায় শান্তি ও সম্প্রীতি প্রতিষ্ঠা করে বিশ্ববাসীকে আকৃষ্ট করেন। তার আর্দশ ছিল একে অপরের পাশে দাঁড়াতে হবে। ধর্ম যার যার, মানুষ হিসেবে সবাই সমান।
  সব মানুষকে সমান দৃষ্টিতে দেখতে হবে। মানুষে মানুষে কোন ভেদাভেদ করা যাবে না। ধর্মের নামে কোন অপপ্রচার করা যাবে না। ধর্ম অন্ধ থাকা যাবে না। যার যার ধর্ম তাকে পালন করতে হবে।
  ধর্ম নিয়ে বাড়াবাড়ি করতে নিষেধ করেছেন তিনি। তার মতে ধর্ম হবে শান্তি ও সম্প্রীতির মূর্তপ্রতিক। শুক্রবার (৪ মার্চ) যশোর রামকৃষ্ণ আশ্রম ও মিশনে এ আয়োজনে সম্মানিত অতিথি হিসেবে তিনি এ কথা বলেন। উৎসবে বিশেষ অতিথি ছিলেন যশোরের জেলা প্রশাসক তমিজুল ইসলাম খান। মূখ্য আলোচক ছিলেন খুলনা সরকারি বিএল কলেজের সহযোগি অধ্যাপক প্রেমানন্দ মন্ডল। স্বাগত বক্তব্য রাখেন আশ্রমের সহ-সম্পাদক স্বামী আত্মবিভানন্দ। ধন্যবাদ জ্ঞাপন করেন প্রবীন শিক্ষক তারাপদ দাস। তার আগে ভোরে মঙ্গলারতি বৈদিক স্তোত্র ও সমবেত প্রার্থনার পর রাসকৃষ্ণদেবের বিশেষ পূজা হয়।